kardosdrur/scandi-wiki huggingface dataset:
Mesterholdenes Europa Cup finale 1966

Mesterholdenes Europa Cup finale 1966 var en fodboldkamp der blev spillet den 11. maj 1966. Kampen blev spillet foran 46.745 tilskuere på Heysel Stadion i Bruxelles og skulle finde vinderen af Mesterholdenes Europa Cup 1965-66. De to hold var spanske Real Madrid og jugoslaviske FK Partizan. 

Det var kulminationen på den 11. Europa Cuppen siden etableringen af Europas fineste turnering for klubhold i 1955. Det var ottende gang  Real Madrid var nået frem til finalen, og de havde vundet fem gange. Det var Partizans første og indtil videre eneste finale i turneringen. 

Efter en målløs 1. halvleg bragte Velibor Vasović i det 55. minun Partizan foran 1-0. Den stilling holdt i 15 minutter før Amancio Amaro udlignede. Seks minutter senere kom Madrid foran på Fernando Serenas mål. 2-1 blev også resultatet af kampen.

Kampen blev ledet af den vesttyske dommer Rudolf Kreitlein.

Kampen

Detaljer

Eksterne henvisninger 
 European Champion Clubs' Cup 1965/66  på UEFAs hjemmeside

Referencer 

1966
Real Madrid
FK Partizan
Fodbold i 1966
Bruxelles
Mount Logan

Mount Logan er et bjerg i nationalparken Kluane National Park, Yukon, Canada. Med sin højde på 5.959 meter (3.000 meter over de omkringliggende områder) er det Canadas højeste bjerg og det næsthøjeste i Amerika (efter Mount McKinley). Det blev første gang besteget af A.H. MacCarthy, H.F. Lambart, A. Carpe, W.W. Foster, N. Read and A. Taylor 23. juni 1925. Mount Logan har den største omkreds af alle Jordens bjerge og dækkes af en iskappe på 20x5 km. På grund af tektonisk aktivitet øger bjerget fortsat sin højde.

Bjerget er, mod dennes vilje, opkaldt efter geologen og kartografen sir William Edmond Logan, der etablerede Geological Survey of Canada i
1842.

Referencer 

Bjerge i Nordamerika
Canadas geografi
Mesterholdenes Europa Cup finale 1959

Mesterholdenes Europa Cup finale 1959 var en fodboldkamp der blev spillet den 3. juni 1959. Kampen blev spillet foran 72.000 tilskuere på Neckarstadion i Stuttgart, og skulle finde vinderen af Mesterholdenes Europa Cup 1958-59. De deltagende hold var spanske Real Madrid og franske Stade de Reims. 

Det var kulminationen på den fjerde udgave af Europa Cuppen siden etableringen af Europas fineste turnering for klubhold i 1955. Det var fjerde gang at Real Madrid var nået frem til finalen, og vundet dem alle. Det var Stade Reims anden finale, da de også var med i turneringens første, hvor de tabte finalen 3-4 til Real Madrid. 

Enrique Mateos bragte allerede efter ét minut Real Madrid foran. To minutter efter pausen øgede Alfredo Di Stéfano den spanske føring til 2-0, hvilket også blev kampen resultat. Derfor kunne Real Madrid fejre sin fjerde triumf i turneringen, ud af ligeså mange mulige.

Kampen blev ledet af den vesttyske dommer Albert Dusch.

Kampen

Detaljer

Eksterne henvisninger 
 European Champion Clubs' Cup 1958/59  på UEFAs hjemmeside

Referencer 

1959
Real Madrid
Stade de Reims
Fodbold i 1959
Stuttgart
Ghostface

Ghostface er fiktiv person og antagonist i gyserfilmene Scream. Han bærer en hvid maske, der er inspireret af maleriet Skriget af Edvard Munch. Hans typiske våben er en jagtkniv.

Se også 
 Freddy Krueger
 Jason Voorhees
 Leatherface

Fiktive personer
Marcos Alonso Imaz

Marcos Alonso Imaz (16. april 1933 i Santander, Cantabria - 6. marts 2012), kendt som Marquitos, var en spansk fodboldspiller, der spillede som forsvarsspiller. 
 
Han var bedst kendt for sin deltagelse i Real Madrid's fem European Cup deltagelser.

Titler 
Real Madrid
Intercontinental Cup: 1960
European Cup: 1955–56, 1956–57, 1957–58, 1958–59, 1959–60
Latin Cup: 1955, 1957
La Liga: 1954–55, 1956–57, 1957–58, 1960–61, 1961–62
Copa del Rey: 1961–62

Fodboldspillere fra Spanien
Fodboldspillere fra Real Madrid CF
Fodboldspillere fra Racing Santander
Personer fra Santander
Danndorf

Danndorf er en kommune i den nordøstlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på knap 2200 mennesker (2012), og er
en del af amtet (Samtgemeinde) Velpke.

Geografi 
Danndorf ligger ved sydenden af Allers urstrømsdal, i nærheden af Mittellandkanal. Kommunen område ligger ved udkanten af Naturpark Drömling.

Nabokommuner 
Kommunen Danndorf grænser til følgende kommuner (med uret fra nord): Rühen, Grafhorst, Velpke, Wolfsburg.

Eksterne henvisninger 

 Officielt websted

Kommuner i Niedersachsen
Grafhorst

Grafhorst er en kommune i den nordøstlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på omkring 1000 mennesker (2012), og er
en del af amtet (Samtgemeinde) Velpke.

Geografi 
Grafhorst ligger omkring 13 km øst for Wolfsburg, mellem Naturparkerne Elm-Lappwald og Drömling.
Kommunen grænser mod øst til delstaten Sachsen-Anhalt, og en del af grænsen dannes af floden Aller.

Eksterne henvisninger 

 Officielt websted

Kommuner i Niedersachsen
Groß Twülpstedt

Groß Twülpstedt er en kommune i den nordøstlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på knap 2600 mennesker (2012), og er
en del af amtet (Samtgemeinde) Velpke.

Geografi 
Groß Twülpstedt ligger omkring 12 km sydøst for Wolfsburg, mellem naturparkerne Elm-Lappwald mod syd, og Drömling mod nord.

Inddeling 
I kommunen ligger disse landsbyer og bebyggelser:
 Groß Twülpstedt
 Klein Twülpstedt
 Papenrode
 Rümmer
 Groß Sisbeck
 Klein Sisbeck
 Volkmarsdorf

Eksterne henvisninger 

 Officielt websted

Kommuner i Niedersachsen
Argentinas bridgeforbund

Argentinas Bridgeforbund (på spansk Asociación del Bridge Argentino, forkortet ABA) er det nationale bridgeforbund i Argentina. Det blev stiftet i 1948 og er medlem af World Bridge Federation (WBF).

Forbundet ledes af formanden Sylvia Elena Bodt, næstformanden Roberto Vigil, kassereren Julio Alfonsin og sekretæren Enrique Boschetti. Hovedsædet ligger i Buenos Aires.

Blandt nævneværdige argentinske bridgespillere er Gabino Alujas og Roberto Vigil.

Formand og næstformand vælges for en tre-årig periode.

Hjemmeside 
 Argentinas Bridgeforbund (ABA)

Bridgeforbund
Bridgeforbund
Velpke

Velpke er en kommune i den nordøstlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på knap 4600 mennesker (2012), og er
administrationsby i amtet (Samtgemeinde) Velpke.

Geografi 
Velpke ligger mellem Naturparkerne Elm-Lappwald og Drömling, omkring 20 km nord for Helmstedt, og 10 km øst for Wolfsburg.

Inddeling 
Ud over Velpke ligger landsbyerne Meinkot og Wahrstedt (med Büstedt) i kommunen.

Eksterne henvisninger 

 Officielt websted

Kommuner i Niedersachsen
Internord

Internord, Internord Aviation A/S var et dansk-svensk charterluftfartsselskab, der opererede i perioden 1965 til 1968.

Internord blev stiftet i den 30. november 1965 som et konsortium af det det danske selskab Aero Nord og det svenske Ostermann Air Charter. Selskaberne skiftede navne til henholdsvis Internord Aviation A/S og Internord Aviation AB og var derefter holdingselskaber for Internord. Hovedkontoret var beliggende i København, og selskabet havde hangar og værksteder både i Kastrup Lufthavn og den svenske Bromma Lufthavn i Stockholm. Desuden drev selskabet flykøkkenet Aerochef, der foruden at servicere Internords egene fly også leverede catering til en række andre luftfartsselskaber.

Flåden bestod af otte Douglas DC-7B fire-motors propelfly. Fra juni 1967 til maj 1968 leveredes yderligere tre brugte Convair 990 Coronado fire-motors jetfly, samtidig blev propelfly-flåden halveret. Convair 990 Coronado, der var en forlænget version af Convair 880, blev anset som det hurtigste og angiveligt teknisk ypperste af den tids jetfly fra begyndelsen af 1960'erne.

Internord befordrede omkring 350.000 passagerer årligt for en række skandinaviske charterrejsearrangører. Den 20. oktober 1968 gik selskabet konkurs med et tab på 18 millioner kroner. Flyene blev returneret til kreditorerne. Flykøkkenet Aerochef blev overtaget af konkurrenten Sterling Airways.

Noter

Eksterne links 

Tidligere flyselskaber i Danmark
Tidligere flyselskaber fra Sverige
Etableret i 1965
Ophørt i 1968
John Martin (sanger)

John Martin Lindström (født 22. august 1980) er en svensk singer-songwriter, bedst kendt for sit samarbejde med Swedish House Mafia.

Efter at have været featuring på en lang række nummer ét-hits, udgav han officielt sin debutsingle "Anywhere for you" den 7. april 2014.

Diskografi

Singler 
 "Anywhere for you" (2014)
 "Love louder (Style of Eye Remix)" (2014)

Som featuring artist 
 "Save the world" (Swedish House Mafia feat. John Martin) (2011)
 "Fade into darkness" (Avicii feat. John Martin) (2011)
 "Don't you worry child" (Swedish House Mafia feat. John Martin) (2012)
 "Reload (Vocal Mix)" (Sebastian Ingrosso & Tommy Trash feat. John Martin) (2013)
 "Children of the sun" (Tinie Tempah feat. John Martin) (2013)
"Cry" (Gryffin with John Martin)
"Higher Ground" (Martin Garrix feat. John Martin) (2020)
"Impossible" (David Guetta & MORTEN feat. John Martin) (2021)

Referencer 

Sangere fra Sverige
Singer-songwritere fra Sverige
World Bridge Federation

World Bridge Federation (WBF) er det internationale forbund for bridge, som blev stiftet i 1958. WBF er anerkendt af Den Internationale Olympiske Komité og tilsluttet Association of IOC Recognised International Sports Federations.

WBF er det højeste organ indenfor brigde og arrangerer verdensmesterskabet for nationer (Bermuda Bowl), verdensmesterskabet for kvinder (Venice Cup) og verdensmesterskabet for personer over 60 år (Senior Bowl).

Forbundet består af 123 nationale bridgeforbund, med omkring 700.000 medlemmer, hvoraf de fleste konkurrerer i lokale bridgeturneringer.

WBF har sit hovedkontor i Schweiz.

Referencer 

Bridgeforbund
Hjo

Hjo er et byområde i Hjo kommun i Västra Götalands län i Sverige. I 2010 var indbyggertallet 6.094.

Kilder

Eksterne henvisninger
Landkreis Hildesheim

Landkreis Hildesheim er en landkreis i den sydlige del af den tyske delstat Niedersachsen med administrationen beliggende i byen Hildesheim. Den grænser mod vest til Landkreis Hameln-Pyrmont, mod nord til Region Hannover og Landkreis Peine, mod øst til Landkreis Wolfenbüttel og den kreisfri by Salzgitter og mod syd til landkreisene Goslar, Northeim og Holzminden.

Geografi 
Landkreis Hildesheim ligger i overgangsområdet mellem Mittelgebirgene og den Nordtyske Slette. Naturmæssigt kan landkreisen inddeles i fire områder: de tætbefolkede vestlige Hildesheimer Börde og Calenberger Lößbörde, samt det mod øst liggende skovrige untere Innerstebergland og Leinebergland. Mod syd ligger højdedrag og bjerge som Osterwald, Thüster Berg, Ith, Hils, Sieben Berge, Vorberge, Hildesheimer Wald, Duinger Wald, Hainberg, Sackwald og Selter.

Fra sydøstenden af Landkreis Hildesheim løber floden Innerste fra Grasdorf, over Hildesheim til den nordvestlige ende til Ruthe, hvor den muder ud i Leine. Denne løber i den vestlige del af kreisen fra syd mod nordgennem byerne Alfeld og Gronau.

Landkreis Hildesheim har en udstrækning på 45 km fra nord til syd (Ummeln til Wetteborn); fra vest til øst er der 49 km (Capellenhagen til Söhlde). Hovedbyen Hildesheim ligger 83 moh. Det højeste punkt i Landkreis Hildesheim er Bloße Zelle med en højde på 480,4 moh. beliggende i Hils ved Coppengrave, det laveste punkt er 59 moh. i dalen ved Ruthe.

Oprettelse 
Landkreis blev oprettet ved kreisreformen 1. august 1977 ved en sammenlægning af den da kreisfrie by Hildesheim med Landkreisen Alfeld og Hildesheim-Marienburg.

Byer, amter og kommuner 
Kreisen havde  indbyggere pr.

Literatur 
 Karl Seifart: Sagen aus Stadt und Stift Hildesheim. Hildesheimer Heimatbücher 1. Heft, herausgegeben von H. Blume. Hildesheim 1913.
 Karl-Heinz Böse und Hermann Doebel: Verbreitung und Gefährdung der Orchideen im Landkreis Hildesheim. Mitteilungen aus dem Roemer-Museum Hildesheim, Abhandlungen Neue Folge Heft 2, Hildesheim 1988.
 Hildesheimer und Kalenberger Börde. Natur und Landschaft im Landkreis Hildesheim. Mitteilungen der Paul-Feindt-Stiftung, Hildesheim 2005, .
 Hans-A. Lönneker: Landkreis Hildesheim. Deutsche Landkreise im Portrait. Oldenburg 2005.
 Zum Ober-Bathonium (Mittlerer Jura) im Raum Hildesheim, Nordwestdeutschland - Mega- und Mikropaläontologie, Biostratigraphie. In: Geologisches Jahrbuch. Reihe A, Heft 121. Hannover 1990.

Eksterne kilder/henvisninger 

 Official website (German)
 Grunddaten für den Landkreis Hildesheim und seine Orte 
 Landkreis Hildesheim Verwaltungsgeschichte und Landratsliste auf der Website territorial.de (Rolf Jehke), Stand 14. Juli 2013.

Hildesheim
Grandjeans Gård

Grandjeans Gård er et palæ i København opført 1853-54 af arkitekt Christian Tybjerg i senklassicistisk stil for konditor Christian Frederik Bredo Grandjean. Den store ejendom består af to separate bygninger, Bredgade 4 og Store Strandstræde 3. Siden 1959 har de to ejendomme været fredede.

På stedet lå tidligere Collins Gård. Jonas Collin solgte i 1852 sin ejendom til konditor Christian Frederik Bredo Grandjean, som lod den nedslidte gård nedrive. En ny bygning blev rejst, og den 22. december 1853 blev der holdt rejsegilde. Den færdige bygning i fire etager kom til at rumme bl.a. Grandjeans konditori, en restaurant samt konditorens lejlighed på første sal. Konditoriets bevarede vægudsmykninger i pompejansk stil er et ungdomsarbejde af maleren Christian Hetsch. Huset har fem fag mod Store Strandstræde og elleve fag mod Bredgade. Kanneworffs Hus på hjørnet stod i vejen for en sammenhængende bebyggelse mod Kongens Nytorv.

Blandt guldalderens gæster i konditoriet var Johan Christian Ryge, Anton Melbye og H.C. Andersen. Sidstnævnte skrev et lejlighedsdigt Ved Krandsens Heisning paa Hr. Grandjean's ny Gaard, den 22de December 1853. Kjøbenhavn. Bianco Lunos Bogtrykkeri. (Fra gammel Tid en Gaard her stod).

 Kilder 
 Allan Tønnesen: 233 danske borgerhuse'', København: Gyldendal 1979, s. 23. 
 Side om H.C. Andersen

Fredede bygninger, konstruktioner og anlæg i Københavns Kommune
Fredede palæer, borgerhuse og lejlighedskomplekser i Danmark
Frederiksstaden
Klaus Brinch

Klaus Brinch (født 17. juni 1939 i København, død 17. november 2020 samme sted) var en prisbelønnet dansk komponist og tekstforfatter.

Han blev lærer i 1964 og cand. pæd. i musik fra Danmarks Lærerhøjskole i 1973. Han var lektor i musik på Zahles Seminarium til 2004. Beskikket censor ved landets musikkonservatorier.

Klaus Brinch bidrog - også i samarbejde med bl.a. Ejnar Kampp, John Høybye, Benny Andersen, Halfdan Rasmussen - til den danske kortradition og sprogkultur i Danmark gennem mange årtier.

Klaus Brinch skrev og komponerede mange bl.a. børne- og korsange, samt salmer.

Igennem mange år bidrog han til ATS i Politiken, samt Blæksprutten.

Han vandt i 1993 konkurrencen om Tivolis 150-års jubilæumsssang. Klaus Brinch ledede - og sang med i - flere kor, bl.a. Sangforeningen "Morgenrøden", DLH koret.

Lars Busk Sørensen, Holger Lissner og en række andre salmedigtere har gennem årtier haft et samarbejde med den flittige og altid veloplagte Klaus Brinch. Han har om nogen været med til at skabe det nutidige tonesprog, som ny salmer synges på, med skyldig reverens for traditionen og fortrolighed  med tidens rytmer.  Han vil blive husket som en af pionererne.

Den mest kendte salme han skrev musik til er givet Uberørt af byens travlhed (DDS 331), der er en af de mest sungne salmer ved konfirmationer i Danmark.

Udvalgte børne- og korsange 
 Kirsten Klokker. 1976 Edition Wilhelm Hansen (EWH)
 Sovesange og sjove sange 1978. EWH
 Tante Andante 1987. EWH 
 16 sange i swingbanen 1999. CD Folkeskolens Musiklærerforening (FM) 
 Brinchs Bedste 2006 (FM) 
 Favoritter der hitter 2008 (FM) 
 Agnethe & Alfabetet 2009. 30 børnesange for kor og solister , også med CD

Udvalgte salmer og sange for firstemmigt blandet kor mv. 
 Du gav mig livet. 17 salmer af Lars Busk Sørensen. CD 1982 EWH
 Mellem vinter og vår. CD 1992
 Uberørt af byens travlhed. 1990. Med tekst af Lars Busk Sørensen. I Højskolesangbogen og Den Danske Salmebog.
 Benny og Brinch. CD 2012. 2 korværker og 9 sange og korviser med tekster af Benny Andersen.
 12 Lyriske Sange a capella. Og 12 Lyriske Sange for lige stemmer. EWH 2014
 Jeg sender Gud en SMS. 12 salmer for børn og unge. Forfatter: Lars Busk Sørensen - Komponist: Klaus Brinch. Publikations nr.: 1300-B-IT • . Dansk Sang 2019.

Humorist 
Brinch var i mange år tekstforfatter ved Politikens ATS og Blæksprutten .

Æreskunstner 

Klaus Brinch blev i 2012 kåret som æreskunstner i Østermarie og fik som de andre æreskunstnere opkaldt en lokalitet efter sig. Det blev naturligvis en brink. "Klaus Brinchs Brink" ligger lige på meridianen 15° Ø, hvis lokaltid bestemmer normaltiden i den centraleuropæiske tidszone (CET). Klaus Brinch var i mange år ambassadør i Hellerup for den nu nedlagte forening KulturBornholm.

Privat 
Klaus Brinch blev gift med Karen Lerstrup i 1965 (ægteskabet opløst) og i 1973 med forfatteren Jytte Sidelmann. Han fik tre døtre, og to børnebørn.

Noter 

Komponister fra Danmark
Personer fra København
Lærere fra Danmark
Danskere i 1900-tallet
Danskere i 2000-tallet
Kaavi

Kaavi er en kommune i Finland. Kommunen ligger i landskabet Norra Savolax. Kommunen og landskabet hører administrativt under Østfinlands regionsforvaltning.

Kaavi havde i 2015 3.204 indbyggere og dækker et areal på 789,6 km² hvoraf 115,6 km² er vand. Kommunen er rent finsksproget.

Afstande

Venskabsbyer 
  Mõniste (1991-)
  Võrumaa (1990-)

Kilder 

Kommuner i Norra Savolax
Overledning

Overledning har flere betydninger:
 Elektrisk overledning
 Musisk overledning
 Hjerte overledning
 Intraventrikulær overledning
 AV-overledning
Jamie Anderson (snowboarder)

Jamie Louise Anderson (født 13. september 1990) er en amerikansk snowboarder.

Karriere 
Anderson har opbygget sig et ry, som én af de mest stabile slopestyle-atleter, især på baggrund af sin talent og  exceptionelle stil samt en alsidighed indenfor tricks. Hun har været en af de mest succesfulde kvindelige snowboardere i Swatch TTR World Snowboard Tour indtil videre. Hun var også den første, der tog OL-guld i kvindernes slopestyle konkurrence ved Vinter-OL i Sochi 2014.

Udover karrierens mange sejre, har Anderson arbejdet med unge snowboardere ved High Cascade Snowboard Camp. Anderson har været arrangør af en Signatur Session™ ved High Cascade i 2009-2012, og det er planlagt, at hun ligeledes skal arrangere Signatur Session™ i 2014.

Referencer

Eksterne henvisninger 

 
 

Snowboardere fra USA
Medaljevindere ved vinter-OL 2014
Medaljevindere ved vinter-OL 2018
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Deltagere for USA ved vinter-OL 2014
Deltagere for USA ved vinter-OL 2018
Deltagere for USA ved vinter-OL 2022
Olympiske mestre fra USA
Olympiske sølvmedaljevindere fra USA
Deltagere i Vinter X-Games
Skiatlon

Skiatlon eller på engelsk Skiathlon er en langrendsdisciplin med massestart indført 2003, hvor halvdelen af strækningen foretages i "klassisk stil" og den anden del i "fristil".
Strækningen 2 x 15 km er en OL-disciplin hos mændene og 2 x 7,5 km for damerne.

Danmark har haft den dansk-grønlandske Martin Møller på distancen, der ved vinter-OL 2014 opnåede en plads som nummer 52.

Referencer 

Langrend
Ailsa Craig

Ailsa Craig (skotsk gælisk: Creag Ealasaid) er en 0,99 km² stor ubeboet ø ca. 16 km vest for Skotlands vestkyst. Øen med den karakteristiske runde form er af vulkansk oprindelse og hæver sig op til en højde af 338 meter.

Der er et fyr på øen, som ikke har været beboet siden fyret blev automatiseret i 1990. Ailsa Craig er blandt andet kendt for den specielle sten Ailsitt. Selskabet Kays of Scotland producerede to typer granit fra til fremstilling af curlingstenene Blå Hone og Ailsa Craig Common Green. Selskabet har udvundet Ailsitt siden 1851, senest i 2013, hvor der blev hentet 2.000 tons, tilstrækkeligt til at dække behovet frem til omkring 2020. 

Øen er et naturreservat og har kolonier, blandt andet med suler og lunder.
 
Firbenarten Stålorm med det latinske navn Anguis fragilis lever på øen. Rotter var ved at udrydde de rugende søfugle. Efter en  lang kampagne, blev rotterne udryddet i 1991. Øen er et naturreservat og har ynglekolonier, blandt andet med suler og lunder.

Historie
Det 12 meter høje borgtårn på den østlige side af øen blev bygget i slutningen af 1500-tallet af jarl Thomas Hamilton. Borgen var et tilflugtssted for katolikker under den skotske reformation.  1597 besatte katolikken Hugh Barclay af Ladyland Ailsa Craig, for at bruge øen som et sikkert sted for de skotske katolikker. Hugh Barclays ophold på øen blev opdaget af en protestantisk præst. Under flugten fra præsten og hans atten mænd, døde Barclay. I det 18 og 19. århundrede blev øen brugt som fængsel. 

Øer i Skotland
Curling
South Ayrshire
Ford Puma (1997)

Ford Puma var en lille sportscoupé fra Ford Motor Company, udviklet og bygget i Köln i Tyskland. Bilen var teknisk set baseret på fjerde generation af Ford Fiesta samt Ford Ka, og blev bygget mellem sommeren 1997 og starten af 2002.

Modelhistorie 
Da platformen til Puma var fælles med den tidssvarende Fiesta, kunne Puma i vidt omfang bygges på de samme samlebånd i Köln. Kun karrosseriet blev bygget på sit eget samlebånd, til dels manuelt. Bl.a. dørene var håndbyggede, hvilket 40 procent af bilen var. Der kunne bygges op til 220 biler på en dag.

Motorprogrammet omfattede udelukkende firecylindrede benzinmotorer fra Zetec S-serien. Basismotoren var mellem 1998 og 2000 på 1,4 liter og ydede 66 kW (90 hk), som i 2000 blev afløst af en større 1,6-litersmotor med 76 kW (103 hk). I hele modellens levetid toppede motorprogrammet ved 1,7-litersmotoren med 92 kW (125 hk). I et begrænset antal på 500 eksemplarer blev modellen Ford Racing Puma fremstillet med en effektøget version af 1,7'eren med 114 kW (155 hk). Alle de 500 fremstillede Ford Racing Puma'er var højrestyrede og blev kun solgt i Storbritannien.

Den nye 1,7-litersmotor blev kun benyttet i Puma og var den første europæiske Ford-motor med variabel knastakselstyring.

Tekniske specifikationer

Se også

Kilder 

Puma
Minibiler
Coupéer
Forhjulstrukne biler
Biler introduceret i 1997
Biler fra 1990'erne
Biler fra 2000'erne
Goran Pandev

Goran Pandev (; født 27. juli 1983 i Strumica) er en makedonsk fodboldspiller, der spiller som angriber for Genoa. Han spiller desuden for det makedonske landshold, hvor han er den mest scorende spiller gennem tiderne.

Eksterne henvisninger 

Fodboldspillere fra Nordmakedonien
Fodboldspillere fra FC Internazionale Milano
Fodboldspillere fra SS Lazio
Fodboldspillere fra S.S.C. Napoli
Fodboldspillere fra Spezia Calcio
Fodboldspillere fra AC Ancona
Fodboldspillere fra FK Belasica
Deltagere ved det europæiske mesterskab i fodbold 2020
Jermaine Pennant

Jermaine Pennant (født 15. januar 1983 i Nottingham, England) er en engelsk fodboldspiller, der spiller som kant. Han har gennem karrieren været tilknyttet blandt andet Arsenal, Liverpool og Stoke.

Eksterne henvisninger

Referencer 

Fodboldspillere fra Stoke City F.C.
Fodboldspillere fra Notts County F.C.
Fodboldspillere fra Arsenal F.C.
Fodboldspillere fra Watford F.C.
Fodboldspillere fra Leeds United F.C.
Fodboldspillere fra Birmingham City F.C.
Fodboldspillere fra Liverpool F.C.
Fodboldspillere fra Portsmouth F.C.
Fodboldspillere fra Real Zaragoza
Fodboldspillere fra Wolverhampton Wanderers F.C.
Fodboldspillere fra England
Personer fra Nottingham
Boudewijn Zenden

Boudewijn Zenden (født 15. august 1976 i Maastricht) er en tidligere hollandsk fodboldspiller, der spillede som midtbane.

Referencer

Eksterne henvisninger 

Fodboldspillere fra Holland
Fodboldspillere fra PSV Eindhoven
Fodboldspillere fra FC Barcelona
Fodboldspillere fra Chelsea F.C.
Fodboldspillere fra Middlesbrough F.C.
Fodboldspillere fra Liverpool F.C.
Fodboldspillere fra Olympique Marseille
Fodboldspillere fra Sunderland A.F.C.
Personer fra Maastricht
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
My Story

"My Story" er en sang fra 2013 skrevet af R. Kelly og indspillet af R. Kelly og 2 Chainz fra hans tolvte studiealbum Black Panties. Sangen blev udgivet d. 23. via R. Kellys Vevo og på iTunes.

Hitlister

Referencer 

Sange fra 2013